תומאס בבינגטון מקולי

תומאס בבינגטון מקולי, הברון הראשון מקולי (באנגלית: Thomas Babington Macaulay, 1st Baron Macaulay; 26 באוקטובר 1800 – 28 בדצמבר 1859) היה משורר, היסטוריון ופוליטיקאי בריטי. מקולי ידוע גם כסופר, אשר כתב בנושא היסטוריה של הממלכה המאוחדת. היה חבר המועצה המלכותית ובין 1839 ל-1841 כיהן מקאולי שהיה חבר במפלגה הוויגית כמזכיר המלחמה בקבינט הבריטי, וכאחראי על התשלומים בין 1846 ו-1848.

ביוגרפיה
מקאולי נולד ברותלי שבלסטרשייר כבנו הבכור של זאכרי מקאולי, מושל קולוניאלי שמוצאו מן ההיילנדס. אביו היה פעיל בתנועה לביטול העבדות. כבר כילד נחשב למחונן. הוא קיבל את חינוכו בבית ספר פרטי בהרטפורדשייר ובטריניטי קולג' שבאוניברסיטת קיימברידג'. בתקופת לימודיו באוניברסיטת קיימברידג' הוא כתב שירה ואף זכה במספר פרסים, כולל פרס נשיא האוניברסיטה היוקרתי, בו זכה ביוני 1821. ב-1825 פרסם מאמר חשוב על ג'ון מילטון ב-Edinburgh Review. הוא סיים הכשרה מקצועית כפרקליט בגרייז אין ולמרות שב-1826 הוא עבר את בחינות ההסמכה ללשכת עורכי הדין, הוא העדיף להתמקד בקריירה פוליטית. כפוליטיקאי, ידוע בעיקר בשל מאמציו לקודיפיקציה ויצירת "חוק הודו"; ובשל פעילותו הצ'רטיסטית. מקאולי מעולם לא נישא ולא הביא ילדים לעולם. מת בקנזינגטון שבלונדון.

השקפותיו הוויגיות הפוליטיות השפיעו גם על עבודתו כהיסטוריון. הספרות שלו מציגה את ההיסטוריה של בריטניה לאור החקיקה הוויגית ובעיקר חוק הרפורמה של 1832. היווה השפעה על כתיבתו ההיסטורית של וינסטון צ'רצ'יל ובעיקר על ספרו "היסטוריה של העמים דוברי האנגלית".

קישורים חיצוניים

 
 
 
 
 

קצרמר היסטוריונים
אישים הקבורים במנזר וסטמינסטר
היסטוריונים בריטים
סופרים בריטים
פוליטיקאים בריטים
פעילים בתנועה לביטול העבדות
אנגלים ממוצא סקוטי
בוגרי טריניטי קולג' (קיימברידג')
חברי הפרלמנט של הממלכה המאוחדת (1830–1831)
חברי הפרלמנט של הממלכה המאוחדת (1831–1832)
חברי הפרלמנט של הממלכה המאוחדת (1832–1835)
חברי הפרלמנט של הממלכה המאוחדת (1837–1841)
חברי הפרלמנט של הממלכה המאוחדת (1841–1847)
חברי הפרלמנט של הממלכה המאוחדת (1852–1857)
חברי בית הלורדים הבריטי
משוררים בריטים
בריטים שנולדו ב-1800
בריטים שנפטרו ב-1859
מונצחים בשלט כחול של ארגון המורשת האנגלית